Električka zvaná Túžba

Električka zvaná Túžba (angl. A Streetcar Named Desire) je dráma amerického autora Tennessee Williamsa z roku 1947. V slovenčine bola prvýkrát publikovaná v roku 1966.

Hra zobrazuje konflikt medzi neurotickou a v spomienkach žijúcou ženou (Blanche) s jej drsným a realistickým švagrom (Stanley Kowalski). Hlavná téma je teda konflikt medzi ilúziou prechádzajúcou v sebaklam a realizmom prechádzajúcim v prízemnosť. V hre víťazí realizmus. Stanley Blanche znásilní a Blanche, ktorej to nikto nechce uveriť, odvezú do ústavu pre choromyseľných. 

Pozri aj 
 A Streetcar Named Desire

 Zdroj 
 Električka zvaná Túžba. In: KNĚZEK, Libor, ed. Encyklopédia literárnych diel. 1. vyd. Bratislava: Obzor, 1989. 858 s. ISBN 80-215-0010-7. s. 165.

Kategória:Divadelné hry z 1947
Kategória:Divadelné hry USA